proxectonos/corpus_dominio_legal_administrativo_tmp huggingface dataset:
ORDE do 23 de decembro de 2019 pola que se establece a cantidade que cómpre transferir ao Consello Galego de Procuradores dos Tribunais de Galicia, para atender os gastos de funcionamento e infraestrutura dos servizos de representación gratuíta do ano 2019, sobre o importe certificado o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/12/2019

A Lei 1/1996, do 10 de xaneiro, regula o dereito a asistencia xurídica gratuíta e establece no seu artigo 38 que o Ministerio de Xustiza subvencionará os colexios de procuradores para a implantación e funcionamento dos servizos de asistencia xurídica gratuíta. Mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo, letra B), núm. 1.c), as relativas á indemnización das actuacións correspondentes á representación por procurador en quenda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Vicepresidencia e Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, modificado polo Decreto 138/2012, do 21 de xuño, e establece, no seu artigo 45, que a consellería competente en materia de xustiza determinará anualmente as cantidades que deberán percibir os colexios de procuradores para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que corresponde á Consellería de Presidencia, Administracións Públicas e Xustiza segundo o Decreto 74/2018, do 5 de xullo, polo que se establece a estrutura orgánica da Vicepresidencia e Consellería de Presidencia, Administracións Públicas e Xustiza.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2018 polos colexios de procuradores da Comunidade Autónoma de Galicia, en concepto de asistencia letrada e defensa gratuítas, o que supón un total de cincuenta e dous mil oitocentos trinta e seis euros con sesenta e oito céntimos (52.836,68 €).
Disposición derradeira primeira
Autorízase o director xeral de Xustiza para ditar as disposicións necesarias para o cumprimento desta orde.
Disposición derradeira segunda
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 23 de decembro de 2019
EXTRACTO da Orde do 12 de decembro de 2019 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinadas a concellos de Galicia para o ano 2020, de forma individual e mediante o sistema de xestión compartida (código de procedemento PR486A).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/12/2019

BDNS (Identif.): 488458.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Teren menos de 30.000 habitantes, de acordo coas cifras oficiais do padrón municipal de habitantes en 1 de xaneiro de 2018, publicadas polo Instituto Galego de Estatística.
b) Teren remitidas as contas do concello correspondentes ao exercicio orzamentario de 2018 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo. Obxecto
Establecer as bases reguladoras e a convocatoria de subvencións para o ano 2020, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro. Bases reguladoras
Orde do 12 de decembro de 2019 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2020, de forma individual e mediante o sistema de xestión compartida (código de procedemento PR486A).
Cuarto. Importe
Para a concesión destas axudas destínase crédito por un importe total de catro millóns de euros (4.000.000,00 €).
Quinto. Prazo de presentación de solicitudes
Un mes, contado a partir do día seguinte ao da publicación no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao de publicación, entenderase que o prazo remata o último día do mes.
Santiago de Compostela, 12 de decembro de 2019
EXTRACTO da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020 (código de procedemento MT804B).
Consellería de Medio Ambiente, Territorio e Vivenda — III. Outras disposicións — 27/12/2019

BDNS (Identif.): 488286.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias as persoas físicas ou xurídicas, incluíndo as corporacións locais, propietarias de elementos incluídos no Catálogo galego de árbores senlleiras na data de publicación desta orde.
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras, regulado polo Decreto 67/2007, do 22 de marzo, así como proceder á súa convocatoria para o ano 2020.
Terceiro. Bases reguladoras e convocatoria
Orde da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2020 (código de procedemento MT804B).
Cuarto. Contía
O importe asignado é de setenta e cinco mil euros (75.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes rematará o día 31 de xaneiro de 2020.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados desde a certificación de non inicio ata o 30 de setembro de 2020.
Santiago de Compostela, 12 de decembro de 2019
RESOLUCIÓN do 12 de decembro de 2019, da Secretaría Xeral de Medios, pola que se publican as axudas concedidas a empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/12/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 25 de marzo de 2019, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se procede á súa convocatoria para o ano 2019 (DOG núm. 62, do 29 de marzo), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.1 e 04.20.461A.470.1 dos orzamentos xerais da Comunidade Autónoma de Galicia para o ano 2019.
Santiago de Compostela, 12 de decembro de 2019
a) Axudas a xornais impresos en formato papel:
b) Axudas a empresas radiofónicas privadas:
c) Axudas a empresas xornalísticas que difundan a súa actividade informativa mediante a internet:
RESOLUCIÓN do 19 de decembro de 2019, da Secretaría Xeral de Emprego, pola que se procede á publicación da reasignación dos créditos orzamentarios recollidos na Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020.
Consellería de Economía, Emprego e Industria — III. Outras disposicións — 27/12/2019

A Consellería de Economía, Emprego e Industria publicou a Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020 no
Diario Oficial de Galicia
núm. 164, do 30 de agosto de 2019.
Segundo o número 2 do artigo 50 da Orde do 8 de agosto, de producirse remanentes de crédito na asignación inicial para o financiamento de cada programa, procederase á reasignación das contías sobrantes para atender as necesidades de crédito doutros programas.
No programa I de subvencións ás unidades de apoio á actividade profesional (procedemento TR341K) e no programa II de axudas para a creación de postos de traballo estables, adaptación de postos e asistencia técnica nos centros especiais de emprego (procedementos TR341E e TR341N) non existe crédito suficiente na anualidade 2020 para atender todas as solicitudes.
Unha vez concedidos todos os expedientes do programa III, existe remanente de crédito suficiente para atender as solicitudes dos programas I e II, polo que procede reasignar os créditos consignados na convocatoria para a anualidade 2020.
En consonancia co parágrafo anterior, o artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que a alteración da distribución entre os créditos consignados non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o exposto e co fin de atender todas as solicitudes presentadas nos programa I e programa II da Orde do 8 de agosto de 2019,
Primeiro. Modificar o crédito destinado ás axudas convocadas pola Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020, redistribuíndo o crédito asignado en cada programa de axudas para a anualidade 2020 e sen variar o orzamento inicial.
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 19 de decembro de 2019
EXTRACTO da Resolución do 25 de novembro de 2019 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2020 (código de procedemento CT215B).
Axencia Galega das Industrias Culturais — III. Outras disposicións — 17/12/2019

BDNS (Identif.): 486392.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
1. Poderán acceder a estas axudas as persoas físicas e xurídicas privadas domiciliadas en Galicia ou nun territorio membro da Unión Europea ou asociado ao Espazo Económico Europeo que desenvolvan a súa actividade en Galicia, así como as entidades locais galegas que leven a cabo algún dos festivais descritos no obxecto da convocatoria e cumpran os requisitos referidos no artigo 10.1 da Lei de subvencións de Galicia.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo.
Finalidade
Establecer as bases que regularán, en réxime de concorrencia competitiva, as subvencións establecidas pola Axencia Galega das Industrias Culturais (Agadic) para o apoio a festivais de cine de carácter profesional celebrados en Galicia que, polas súas características, teñan un interese estratéxico para o sector, e proceder á súa convocatoria para o ano 2020.
Terceiro.
Bases reguladoras
Resolución do 25 de novembro de 2019 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2020 (código de procedemento CT215B).
Cuarto.
Importe
Para a concesión destas subvencións destínase un crédito global de 190.000 euros, código de proxecto 2015-0003, repartido nas aplicacións orzamentarias seguintes:
11.A1.432B.460.0: 20.000 euros.
11.A1.432B.470.0: 20.000 euros.
11.A1.432B.481.0: 150.000 euros.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 25 de novembro de 2019
RESOLUCIÓN do 4 de decembro de 2019 pola que se publica a oferta de emprego público do persoal docente e investigador para o ano 2019.
Universidade de Vigo — III. Outras disposicións — 17/12/2019

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 19 da Lei 6/2018, do 3 de xullo, de orzamentos xerais do Estado para o ano 2018, prorrogados para o ano 2019; no artigo 36 e disposición adicional décimo cuarta da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019; no artigo 62.2 da Lei orgánica 6/2001, do 21 de decembro, de universidades; unha vez obtida a autorización da Consellería de Facenda da Xunta de Galicia, con data do 27 de novembro de 2019,
Primeiro. Publicar a oferta de emprego público do persoal docente e investigador da Universidade de Vigo para o ano 2019.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Terceiro. As convocatorias dos concursos de acceso derivadas desta oferta publicaranse no Boletín Oficial del Estado e no Diario Oficial de Galicia, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
Contra a presente resolución, que esgota a vía administrativa, poderase interpor recurso contencioso-administrativo ante o Xulgado do Contencioso-Administrativo no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán interpoñer recurso potestativo de reposición no prazo dun mes perante o órgano que a ditou. Neste caso non se poderá interpor o recurso contencioso-administrativo antedito mentres non se dite resolución expresa ou presunta do recurso administrativo de reposición, ao abeiro dos artigos 123 e seguintes da Lei 39/2015, do 1 de outubro, do procedemento administrativo común das administracións públicas.
Vigo, 4 de decembro de 2019
1. Sistema de acceso libre.
Persoal docente e investigador contratado doutor.
Persoal docente e investigador dos corpos docentes universitarios.
2. Sistema de acceso de promoción interna.
En aplicación do disposto no artigo 62.2 da Lei orgánica 6/2001, do 21 de decembro, de universidades, inclúense na OEP para o ano 2019 as seguintes prazas polo procedemento de promoción interna:
CORRECCIÓN DE ERROS. Resolución do 6 de novembro de 2019, da Secretaría Xeral Técnica da Consellería de Política Social, pola que se declara de interese galego a Fundación Aluman Obra Social e se ordena a súa inscrición no Rexistro de Fundacións de Interese Galego.
Consellería de Política Social — III. Outras disposicións — 17/12/2019

Advertido erro na Resolución do 6 de novembro de 2019, publicada no
Diario Oficial de Galicia
núm. 215, do 12 de novembro de 2019, cómpre facer a oportuna corrección:
Na referencia á fundación na resolución, onde di: «Fundación Alumán Obra Social», debe dicir: «Fundación Aluman Obra Social».
RESOLUCIÓN do 2 de decembro de 2019 pola que se ordena a publicación do Acordo do Consello da Xunta de Galicia do 28 de novembro 2019 polo que se aproba a modificación da relación de postos de traballo da Consellería de Cultura e Turismo.
Consellería de Facenda — III. Outras disposicións — 17/12/2019

A aprobación da modificación da relación de postos de traballo da Consellería de Cultura e Turismo xustifícase como consecuencia das súas necesidades funcionais e organizativas actuais.
Procede a publicación de toda a relación de postos de traballo da Consellería de Cultura e Turismo polo cambio de código dos postos con motivo da aprobación da nova estrutura orgánica regulada polo Decreto 163/2018, do 13 de decembro, polo que se establece a estrutura orgánica da Consellería de Cultura e Turismo (DOG núm. 243, do 21 de decembro).
Esta publicación non modifica a aplicación dos criterios dos postos de traballo que foron clasificados de libre designación mediante o Acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Cultura, Educación e Ordenación Universitaria (DOG núm. 93, do 16 de maio).
En consecuencia, por proposta da Consellería de Cultura e Turismo, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 28 de novembro de 2019, adoptou o seguinte
Primeiro. Apróbase a relación de postos de traballo da Consellería de Cultura e Turismo, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia, na súa reunión do 28 de novembro de 2019, relativo á aprobación da relación de postos de traballo da Consellería de Cultura e Turismo, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 2 de decembro de 2019
ORDE do 2 de decembro de 2019 pola que se resolve a convocatoria da Orde do 23 de xullo de 2019 pola que se convocan axudas dirixidas a escolas de música privadas dependentes de institucións sen ánimo de lucro.
Consellería de Educación, Universidade e Formación Profesional — III. Outras disposicións — 11/12/2019

Mediante a Orde do 23 de xullo de 2019 (DOG do 5 de agosto) publicouse a convocatoria de axudas dirixidas a escolas de música privadas dependentes de institucións sen ánimo de lucro.
Valoradas pola comisión as solicitudes e a documentación presentadas e elevada a proposta definitiva de concesión destas axudas, segundo prevén os puntos oitavo e noveno da orde de convocatoria, e en virtude das atribucións que ten conferidas a Consellería de Educación, Universidade e Formación Profesional,
Primeiro. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo I desta orde. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo II, polas causas que se indican.
Segundo. O pagamento da subvención realizarase unha vez que o órgano concedente comprobe a xustificación presentada polo/a beneficiario/a da realización da actividade subvencionada. Toda alteración das condicións tidas en conta para a concesión da subvención poderá dar lugar á modificación desta resolución de concesión.
Terceiro. Contra esta orde, que esgota a vía administrativa, os/as interesados/as poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a persoa titular da Consellería de Educación, Universidade e Formación Profesional, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de decembro de 2019
EXTRACTO da Orde do 5 de decembro de 2019 pola que se fai pública a ampliación da dotación orzamentaria para a concesión das axudas establecidas na Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2019 (código de procedemento TR342A).
Consellería de Economía, Emprego e Industria — III. Outras disposicións — 11/12/2019

BDNS (Identif.): 485360.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do orzamento establecido na Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2019 (código de procedemento TR342A), publicada no Diario Oficial de Galicia núm. 163, do 29 de agosto, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2019, 09.40. 322C 481.9, no código de proxecto 2016 00 309, nunha contía de 150.000 euros.
Segundo. Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 5 de decembro de 2019
EXTRACTO da Orde do 9 de decembro de 2019 pola que se publica a ampliación de crédito da Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e se establecen as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedemento TR349X).
Consellería de Economía, Emprego e Industria — III. Outras disposicións — 11/12/2019

BDNS (Identif.): 471964.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), nunha contía de 1.530.746,33 euros para a anualidade de 2020, na aplicación orzamentaria 09.41.323A.471.0, no código de proxecto 2013 00545.
Segundo. Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 9 de decembro de 2019
RESOLUCIÓN do 28 de novembro de 2019, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 10 de xaneiro de 2019 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2019 (Diario Oficial de Galicia número 30, do 12 de febreiro).
Consellería de Economía, Emprego e Industria — III. Outras disposicións — 11/12/2019

O artigo 9.10 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no
Diario Oficial de Galicia
das subvencións concedidas que se relacionan no anexo desta resolución, ao abeiro da Orde do 10 de xaneiro de 2019 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2019 (DOG núm. 30, do 12 de febreiro), con cargo ás aplicacións orzamentarias 09.41.322A.460.4 e 09.41.322A.481.1, código de proxecto 2015 00524, correspondente a fondos finalistas recibidos do Servizo Público de Emprego Estatal.
Santiago de Compostela, 28 de novembro de 2019
ORDE do 9 de decembro de 2019 pola que se publica a ampliación de crédito da Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e se establecen as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedemento TR349X).
Consellería de Economía, Emprego e Industria — III. Outras disposicións — 11/12/2019

A Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e se establecen as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedemento TR349X), establece no seu artigo 2.2 que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
En consecuencia, ao existiren remanentes doutras convocatorias financiadas con cargo ao mesmo crédito, cómpre ampliar o importe dos créditos destinados ás axudas que poderán ser concedidas ao abeiro da referida Orde do 13 de agosto de 2019, coa finalidade de ampliar a subvención ao maior número de beneficiarios posibles.
Por todo o exposto, no uso das facultades que me foron conferidas,
Artigo único
Amplíase o importe total dos créditos destinados ás axudas que se van conceder ao abeiro da Orde do 13 de agosto de 2019, nas seguintes contías e aplicación orzamentaria, con créditos incorporados procedentes de fondos finalistas da mesma aplicación e proxecto que o crédito inicial.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de decembro de 2019
ORDE do 5 de decembro de 2019 pola que se fai pública a ampliación da dotación orzamentaria para a concesión das axudas establecidas na Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2019 (código de procedemento TR342A).
Consellería de Economía, Emprego e Industria — III. Outras disposicións — 11/12/2019

A Orde da Consellería de Economía, Emprego e Industria do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio e se procede á súa convocatoria para o ano 2019 (código de procedemento TR342A), publicada no
Diario Oficial de Galicia
nº 163, do 29 de agosto, establece no seu artigo 2 o crédito orzamentario que financia a contratación de persoas con discapacidade para entidades sen animo de lucro, reguladas nesta orde de convocatoria no cal se recollen os créditos que o financian.
Así mesmo, establece no seu artigo 2.4 que estes créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego. Poderá ampliarse a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia da aprobación dunha modificación orzamentaria, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total do orzamento establecido na Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2019 (código de procedemento TR342A), publicada no
Diario Oficial de Galicia
nº 163, do 29 de agosto, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2019, 09.40.322C 481.9, no código de proxecto 2016 00 309, contía de 150.000 euros.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrara en vigor o día seguinte ao da súa publicación no
Diario Oficial de Galicia.
Santiago de Compostela, 5 de decembro de 2019
RESOLUCIÓN do 26 de novembro de 2019, da Dirección Xeral de Patrimonio Natural, pola que se publican as entidades beneficiarias das subvencións concedidas en virtude da Orde do 6 de agosto de 2019 pola que se establecen as bases reguladoras e a convocatoria para o ano 2019 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020.
Consellería de Medio Ambiente, Territorio e Vivenda — III. Outras disposicións — 11/12/2019

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 6 de agosto de 2019 pola que se establecen as bases reguladoras e a convocatoria para o ano 2019 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020.
As subvencións destináronse á restauración dos ecosistemas naturais, á posta en valor da riqueza natural e paisaxística das zonas rurais e á conservación do patrimonio inmaterial, inventarios, estudos, campañas de concienciación sobre o ambiente e actividades de información e sensibilización para a conservación do patrimonio natural dentro das reservas da biosfera.
Inclúense axudas destinadas a estudos/investimentos vinculados ao mantemento, a recuperación e a rehabilitación do patrimonio cultural e natural das poboacións, das paisaxes rurais e das zonas con alto valor natural, incluídos os seus aspectos socioeconómicos, así como as iniciativas de sensibilización ecolóxica no territorio das reservas da biosfera que responden aos criterios ou actuacións tipificados no artigo 5 da Orde do 6 de agosto de 2019, con cargo á aplicación orzamentaria 07.03.541B.760.0.
As contías e as entidades beneficiarias relaciónanse no anexo I desta resolución.
Os importes foron aprobados por Resolución da Dirección Xeral de Patrimonio Natural do 13 de novembro de 2019. O importe elixible consignado no anexo I correspondente ao expediente MT724A/32/2019/500006/C é o resultado dunha rectificación material de erro aprobada por Resolución da Dirección Xeral de Patrimonio Natural do 26 de novembro de 2019 que aumenta o importe anterior.
Santiago de Compostela, 26 de novembro de 2019
DECRETO 156/2019, do 5 de decembro, polo que se nomea un membro do Consello Económico e Social de Galicia.
Presidencia da Xunta de Galicia — II. Autoridades e persoal — 13/12/2019

En virtude do establecido nos artigos 7, 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e no artigo 8 do seu Regulamento de réxime interno, e de acordo coa proposta efectuada polo Consello da Economía Social de Galicia,
Nomear membro suplente do Consello Económico e Social de Galicia, en representación do Consello da Economía Social de Galicia, a Esther Blanco Araújo.
Santiago de Compostela, cinco de decembro de dous mil dezanove
ORDE do 28 de novembro de 2019 pola que se modifica a composición do Consello Social da Universidade de Santiago de Compostela.
Consellería de Educación, Universidade e Formación Profesional — II. Autoridades e persoal — 10/12/2019

Mediante a Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
A Lei 6/2013, no seu artigo 77.3, establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social, seis membros designados polo Parlamento de Galicia, seis membros designados pola Xunta de Galicia, un membro designado por cada un dos sindicatos máis representativos no territorio da Comunidade Autónoma de Galicia, catro membros designados polas organizacións empresariais máis representativas dos sectores estratéxicos da economía galega na área de influencia da universidade, un membro designado polas corporacións dos municipios en que se sitúan os campus, un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Santiago de Compostela comunica á Consellería de Educación, Universidade e Formación Profesional o nomeamento, con data do 26 de novembro de 2019, de Iago Calderón Soilán como representante de UGT Galicia no Consello Social da Universidade de Santiago de Compostela, en substitución de Pastor Fuenteseca Díaz. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Iago Calderón Soilán como representante de UGT Galicia no Consello Social da Universidade de Santiago de Compostela en substitución de Pastor Fuenteseca Díaz.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de novembro de 2019
ORDE do 4 decembro de 2019 pola que se publica a ampliación do crédito da Orde do 2 de outubro pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia e se convocan para o ano 2019 (código de procedemento CT215C).
Consellería de Cultura e Turismo — III. Outras disposicións — 10/12/2019

O 11 de outubro de 2019 publicouse no Diario Oficial de Galicia a Orde do 2 de outubro pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia e se convocan para o ano 2019 (código de procedemento CT215C).
No artigo 4 da orde mencionada prevese un crédito de trinta mil euros (30.000 €) para o financiamento destas axudas, con cargo á aplicación orzamentaria 11 20 432B 770 0 dos orzamentos xerais da Comunidade Autónoma de Galicia para o ano 2019.
No artigo 1.4 das citadas bases prevese que as subvencións obxecto da devandita orde poderán ser obxecto de ampliación de crédito orzamentario nos supostos previstos no artigo 31.2 da Lei 9/2007, do 13 de xuño, de subvencións de Galicia.
Dado que o importe inicial establecido na Orde do 2 de outubro de 2019 non é suficiente para o pagamento de todas as solicitudes e ao existiren remanentes de crédito que poden ser utilizados, cómpre ampliar o importe do crédito destinado ás axudas que poderán ser concedidas ao abeiro da referida orde coa finalidade de conceder a subvención ao maior número de beneficiarios posibles.
Segundo se establece no artigo 30 do Regulamento da Lei de subvencións de Galicia, nestes casos o órgano concedente deberá publicar a ampliación de crédito nos mesmos medios en que publicou a convocatoria sen que esta publicación implique unha apertura do prazo para presentar novas solicitudes nin o inicio de novo cómputo dos prazos para resolver.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento, e no uso das facultades que me foron conferidas,
Artigo único
Ampliar o importe total do crédito das axudas establecidas na Orde do 2 de outubro de 2019 pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2019 (código de procedemento CT215C), por un importe de 16.000 €, con cargo á aplicación orzamentaria 11 20 432B 770 0, proxecto 2015 00374. Unha vez efectuada esta ampliación, o importe total destas axudas ascende a corenta e seis mil euros (46.000 €).
Esta modificación non dá lugar a apertura dun novo prazo de presentación de solicitudes.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de decembro de 2019
RESOLUCIÓN do 2 de decembro de 2019, da Dirección Xeral de Ordenación do Territorio e Urbanismo, pola que se fai público o Acordo do Consello da Xunta de Galicia, do 7 de novembro de 2019, relativo ao inicio do procedemento de elaboración do Plan de ordenación do medio físico da parroquia de San Fiz de Asma, no concello de Chantada.
Consellería de Medio Ambiente, Territorio e Vivenda — III. Outras disposicións — 10/12/2019

En cumprimento do disposto no artigo 30.1 da Lei 10/1995, do 23 de novembro, de ordenación do territorio de Galicia, esta dirección xeral dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 7 de novembro de 2019, cuxa parte dispositiva é o seguinte texto literal:
«Primeiro. Iniciar o procedemento de elaboración do Plan de ordenación do medio físico da parroquia de San Fiz de Asma, no concello de Chantada ao abeiro do disposto nos artigos 26 e seguintes da Lei 10/1995, do 23 de novembro, de ordenación do territorio de Galicia, co obxecto de establecer a ordenación integrada deste ámbito en razón das súas especiais características naturais baseadas na forte pendente dos vales e as inclinacións do terreo, e manter unha paisaxe que ten unha funcionalidade que se quere conservar, promover e difundir establecendo as medidas e normas de protección necesarias para a súa preservación, restauración ou mellora e a súa adecuación ás funcións e aos usos agrogandeiros, culturais e turísticos complementarios correspondentes.
Segundo. Designar a Consellería de Medio Ambiente, Territorio e Vivenda para elaborar o referido plan e dirixir o procedemento».
Santiago de Compostela, 2 de decembro de 2019
RESOLUCIÓN do 28 de novembro de 2019, da Dirección Xeral de Patrimonio Natural, pola que se fai pública a inclusión dunha formación no Catálogo galego de árbores senlleiras.
Consellería de Medio Ambiente, Territorio e Vivenda — III. Outras disposicións — 10/12/2019

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Facer pública a inclusión dunha formación no Catálogo galego de árbores senlleiras, mediante a Resolución do 28 de novembro de 2019, da Dirección Xeral de Patrimonio Natural:
Data de solicitude: 12.12.2017.
Código: 39F.
Nome da formación: Carreira de buxos do pazo Quinteiro da Cruz.
Especie: Buxus sempervirens L.
Localidade: pazo Quinteiro da Cruz.
Concello: Ribadumia.
Provincia: Pontevedra.
Coordenadas X/Y (UTM ETRS89 fuso 29): 522.308/4.708.763.
Motivo da catalogación: dimensións, estado de conservación.
Santiago de Compostela, 28 de novembro de 2019
EXTRACTO da Resolución do 28 de novembro de 2019 pola que se regulan as bases para a concesión de quince bolsas de formación práctica en diversas áreas para os anos 2020 e 2021, e se procede á súa convocatoria (código de procedemento TU981A).
Axencia Turismo de Galicia — III. Outras disposicións — 09/12/2019

BDNS (Identif.): 484300.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index):
Primeiro.
Beneficiarios/as
Poderán ser beneficiarias das bolsas as persoas que reúnan os requisitos previstos no artigo 5 das bases reguladoras.
Segundo.
Obxecto e réxime
Esta resolución ten por obxecto aprobar as bases reguladoras, que se inclúen como anexo I, polas que se rexerá a concesión, en réxime de concorrencia competitiva, de quince (15) bolsas de formación práctica en diversas áreas da Axenxia Turismo de Galicia para os anos 2020 e 2021.
Terceiro.
Bases reguladoras
Resolución do 28 de novembro de 2019 pola que se regulan as bases para a concesión de quince bolsas de formación práctica en diversas áreas da Axencia Turismo de Galicia para os anos 2020 e 2021, e se procede á súa convocatoria (código de procedemento TU981A).
Cuarto.
Importe
A Axencia Turismo de Galicia financiará estas bolsas con cargo ás aplicacións orzamentarias 11.A2.761A.480.0 e 11.A2.761A.484.0 destinadas ao pagamento das retribucións e das cotas da Seguridade Social, respectivamente, dos orzamentos xerais da Comunidade Autónoma de Galicia para os anos 2020 e 2021. A contía máxima será 76.800 € e 4.234,48 €, respectivamente. Estas cantidades distribuiranse, previsiblemente, do seguinte xeito:
Anualidade 2020:
11.A2.761A.480.0: 74.500,00 €.
11.A2.761A.484.0: 4.131,20 €.
Anualidade 2021:
11.A2.761A.480.0: 2.300,00 €.
11.A2.761A.484.0: 103,28 €.
A dotación económica das bolsas será como se indica no seguinte cadro:
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Sexto.
Aboamento das axudas
O pagamento das bolsas realizarase por períodos mensuais vencidos.
Santiago de Compostela, 28 de novembro de 2019